CELEX: 
Language: hu
Date: 2017-04-20 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az 1307/2013/EU és az 1308/2013/EU európai parlamenti és tanácsi rendeletnek az információk és dokumentumok Bizottsághoz való eljuttatása tekintetében történő kiegészítéséről

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               A tagállamok a programok szabályozása és a piacirányítás céljából a közvetlen kifizetésekről szóló 1307/2013/EU rendelet és az egységes közös piacszervezésről szóló 1308/2013/EU rendelet szerint bizonyos információkat közölnek a Bizottsággal.
            
            
               A 792/2009/EK bizottsági rendeletet, amely meghatározza, hogy a tagállamoknak miként kell tájékoztatást küldeniük a Mezőgazdasági Menedzsment és Monitoring Információs Rendszer (ISAMM-rendszer) útján, hatályon kívül kell helyezni és helyébe olyan szabályozást kell léptetni, amely összhangban áll a Lisszaboni Szerződéssel és a vonatkozó alap-jogiaktusokban foglalt felhatalmazásokkal. 
            
            
               Ezenkívül a piaci információkra, különösen az árakra és a termelésre vonatkozó értesítést szabályozó, jelenleg különálló jogi rendelkezések – a jogi aktusok számának csökkentésére és a koherencia növelésére irányuló célkitűzésnek megfelelően – egy felhatalmazáson alapuló jogi aktusban és egy végrehajtási jogi aktusban egyesülnek. Végül az Unió által a Kereskedelmi Világszervezet felé tett bizonyos – nevezetesen a belső támogatással és az exportversennyel kapcsolatos – bejelentések megtételére vonatkozó követelményeknek való megfelelés céljából a jogalkotó megragadja a lehetőséget annak előírására, hogy a tagállamok ezeket az információkat az ISAMM-rendszer útján küldjék el a Bizottságnak.
            
            
               2.AZ AKTUS ELFOGADÁSÁT MEGELŐZŐ KONZULTÁCIÓK
            
            
               A Bizottság az információs rendszer (ISAMM) vonatkozásában 2015 júniusától kezdődően a közös piacszervezéssel foglalkozó szakértői csoport ülésein megvitatta a felhatalmazáson alapuló rendelet tervezetét a tagállamok által kijelölt szakértőkkel, és figyelembe vette az e konzultációk során kifejtett véleményeket és álláspontokat. 
            
            
               2016 februárja és júliusa között részletes megbeszélések folytak a tagállami szakértők részvételével az árakra és a termelésre vonatkozó rendelkezésekről, valamint a WTO felé tett bejelentésekről; e megbeszélések a közös piacszervezéssel foglalkozó munkacsoport által a meglévő közös piacszervezési rendeletek összehangolásának koordinálása céljából kifejlesztett nyílt munkamódszer alkalmazásával zajlottak.
            
            
               Az Európai Parlament szakértőit e megbeszélések mindegyikéről tájékoztatták és minden ülésre meghívták. Ezenkívül a felhatalmazáson alapuló rendelet tervezetére alkalmazták a visszajelzési mechanizmust.
            
            
               A felhatalmazáson alapuló rendelet tervezetével kapcsolatos online véleményeket négy héten át (2016. december 21. és 2017. január 18. között) gyűjtötték, azonban ezen időszak alatt nem érkezett vélemény.
            
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               Az új felhatalmazáson alapuló és végrehajtási rendeletek szerkezete magukban fogják foglalni a jelenlegi bizottsági rendeletnek (792/2009) a rendszerrel kapcsolatos követelményekre, az információs rendszerhez való felhasználói hozzáférés jogára, a rendszer sértetlenségére és a személyes adatok védelmére vonatkozó főbb rendelkezéseit. A rendelkezések a közvetlen kifizetésekről szóló rendelet és az egységes közös piacszervezésről szóló rendelet szerinti értesítési kötelezettségre fognak vonatkozni.
            
            
               Az új felhatalmazáson alapuló és végrehajtási rendeletek olyan új rendelkezéseket vezetnek be, amelyek kifejezetten előírják, hogy valamennyi értesítést a Bizottság által a tagállamok rendelkezésére bocsátott információs rendszer útján kell beküldeni. A felhatalmazáson alapuló rendelet elő fogja írni, hogy a Bizottságnak az értesítésekért és a rendszer használatáért felelős megbízottja lesz az egyes tagállamok által kijelölt „kapcsolattartó szerv”. Végül meg fogja határozni az egységes közös piacszervezésről szóló rendelet 223. cikkének (2) bekezdése értelmében az értesítés keretében közlendő információ típusát és jellegét.
            
            
               A felhatalmazáson alapuló jogi aktus hatályon kívül helyezi értesítésekre vonatkozó meglévő bizottsági rendeletet (792/2009 rendelet).
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2017.4.20.)
            
            
               az 1307/2013/EU és az 1308/2013/EU európai parlamenti és tanácsi rendeletnek az információk és dokumentumok Bizottsághoz való eljuttatása tekintetében történő kiegészítéséről
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
         
         
            
               tekintettel a közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról, valamint a 637/2008/EK és a 73/2009/EK tanácsi rendelet hatályon kívül helyezéséről szóló, 2013. december 17-i 1307/2013/EU európai parlamenti és tanácsi rendeletre
                  1
                és különösen annak 67. cikke (2) bekezdésére,
            
            
               tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre
                  2
                és különösen annak 223. cikke (2) bekezdésére,
            
            
               mivel:
            
            
               (1)Az 1307/2013/EU és az 1308/2013/EU rendelet hatályon kívül helyezte és felváltotta a 73/2009/EK tanácsi rendeletet
                  3
               , illetve az 1234/2007/EK tanácsi rendeletet
                  4
               . Az 1307/2013/EU és az 1308/2013/EU rendelet, valamint az azok alapján elfogadott jogi aktusok kötelezettségek széles körét állapítják meg a tagállamok számára a Bizottsághoz eljuttatandó információk és dokumentumok kapcsán. A említett rendeletek emellett felhatalmazzák a Bizottságot arra, hogy felhatalmazáson alapuló jogi aktusokat és végrehajtási jogi aktusokat fogadjon el ezen a területen. Annak érdekében, hogy a tagállamok zökkenőmentesen juttathassák el a Bizottságnak az információkat és dokumentumokat, bizonyos szabályokat kell elfogadni ilyen aktusok útján. Ezeknek az szabályoknak fel kell váltaniuk a 792/2009/EK bizottsági rendelet
                  5
                által lefektetett szabályokat, amely rendeletet ezért hatályon kívül kell helyezni.
            
            
               (2)A Bizottság fokozta az olyan számítógépes rendszerek kifejlesztésére irányuló erőfeszítéseit, amelyek lehetővé teszik, hogy a dokumentumok kezelése és az eljárások lebonyolítása a saját belső munkafolyamataiban és a közös agrárpolitika végrehajtásáért felelős tagállami hatóságokkal való kapcsolattartásban egyaránt elektronikus úton történjék. A tagállamok is kifejlesztettek olyan nemzeti szintű számítógépes rendszereket, amelyek célja a közös agrárpolitika megosztott irányításának biztosítása. 
            
            
               (3)Ezzel összefüggésben a jogi keretnek meg kell határoznia a tagállamok részéről a Bizottsághoz eljuttatandó információk és dokumentumok továbbítása céljából létrehozott információs rendszerekre vonatkozó közös szabályokat.
            
            
               (4)Az 1307/2013/EU rendelet és az 1308/2013/EU rendelet szerint közlendő információk jellegét és típusát is meg kell határozni.
            
            
               (5)A Bizottságot fel kell hatalmazni arra, hogy amennyiben a piaci helyzet megváltozása miatt e rendeletben és a kísérő végrehajtási rendeletben előírt információkon túl további piaci információkra van szükség, ezeket a szükséges információkat korlátozott időn belül bekérhesse.
            
            
               (6)Az értesítési rendszer megfelelő működésének biztosítása érdekében célszerű úgy rendelkezni, hogy az értesítések továbbítására felhatalmazott személyek mindig azonosíthatók legyenek a létrehozott információs rendszerekben. Az azonosítási folyamatnak az egyes tagállamok által kijelölt kapcsolattartó szerv hatáskörébe kell tartoznia. Ezenkívül helyénvaló meghatározni a Bizottság által felállított információs rendszerekhez való hozzáférés jogának megadására vonatkozó feltételeket,
            
            
               ELFOGADTA EZT A RENDELETET:
            
            
               1. cikk
            
            
               Hatály
            
            
               (1)Ez a rendelet az 1307/2013/EU rendeletet és az 1308/2013/EU rendeletet kiegészítő szabályokat határoz meg a közlendő információk jellege és típusa, valamint az információkhoz és az említett rendeletekben és az azok alapján elfogadott jogi aktusokban meghatározott értesítési kötelezettségek teljesítése érdekében rendelkezésre bocsátott információs rendszerekhez való hozzáférési jogok tekintetében.
            
            
               (2)Az e rendelet által meghatározott értesítési kötelezettségek az 1308/2013/EU rendelet 1. cikkének (2) bekezdésében felsorolt ágazatokra terjednek ki.
            
            
               2. cikk
            
            
               A közlendő információk jellege és típusa
            
            
               (1)Az értesítési kötelezettség kiterjed valamennyi, az 1307/2013/EU rendelet 67. cikkében és az 1308/2013/EU rendelet 223. cikkében meghatározott célok teljesítése, az említett rendeletek alapján elfogadott jogi aktusok alkalmazása vagy az EUMSZ értelmében kötött nemzetközi megállapodásoknak történő megfelelés érdekében igényelt információra. 
            
            
               (2)Az értesítési kötelezettség elsősorban számadatokból álló mennyiségi adatokat, valamint elsősorban szövegből és jelentésekből álló minőségi adatokat foglal magában.
            
            
               3. cikk
            
            
               További információk a mezőgazdasági piacok irányításához
            
         
         
            
               (1)Amennyiben a piaci helyzet megváltozása miatt sürgősen további, az (EU) 2017/xxx bizottsági végrehajtási rendelet
                  6
                II. fejezetének hatálya alá tartozó információra van szükség, a Bizottság felkérheti a tagállamokat e további információk közlésére, továbbá elérhetővé teszi az ezen információk bejelentéséhez szükséges űrlapokat.  
            
            
               (2)Az (1) bekezdés szerinti kérés legfeljebb a közlése időpontjától számított 12 hónapig alkalmazható. 
            
            
               4. cikk
            
            
               A kapcsolattartó szerv és feladatai
            
            
               (1)A tagállamok kapcsolattartó szervet jelölnek ki, és tájékoztatják a Bizottságot a kapcsolattartó szerv valamennyi releváns elérhetőségéről. 
            
            
               (2)A kapcsolattartó szerv felel az információs rendszerhez kapcsolódó alábbi feladatokért:
            
            
               a)a felhasználók hozzáférési jogainak biztosítása; 
            
            
               b)a hozzáférési jogokkal rendelkező felhasználók személyazonosságának tanúsítása;
            
            
               c)a Bizottság értesítése az információs rendszerhez való hozzáférési jogokkal rendelkező felhasználókról.
            
            
               (3)A Bizottság a kapcsolattartó szervtől a (2) bekezdés c) pontjával összhangban kapott értesítések alapján aktiválja a felhasználók hozzáférési jogait. 
            
            
               5. cikk
            
            
               Hatályon kívül helyezés
            
            
               A 792/2009/EK rendelet hatályát veszti. 
            
            
               A 792/2009/EK rendeletre való hivatkozásokat e felhatalmazáson alapuló rendeletre és az (EU) 2017/xxx végrehajtási rendeletre történő hivatkozásként kell értelmezni.
            
            
               6. cikk
            
            
               Hatálybalépés
            
            
               Ez a rendelet az Európai Unió Hivatalos Lapjában való kihirdetését követő hetedik napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, 2017.4.20.-én.
            
            
               
                     a Bizottság részéről
               
            
         
         
            
               
                     elnök
                     Jean-Claude JUNCKER
               
            
         
         
            
                  
                     (1)
                  HL L 347., 2013.12.20., 608. o.
               
               
                  
                     (2)
                  HL L 347., 2013.12.20., 671. o. 
               
               
                  
                     (3)
                  A Tanács 73/2009/EK rendelete (2009. január 19.) a közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról, az 1290/2005/EK, a 247/2006/EK és a 378/2007/EK rendelet módosításáról, valamint az 1782/2003/EK rendelet hatályon kívül helyezéséről (HL L 30., 2009.1.31., 16. o.).
               
               
                  
                     (4)
                  A Tanács 1234/2007/EK rendelete (2007. október 22.) a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről („az egységes közös piacszervezésről szóló rendelet”) (HL L 299., 2007.11.16., 1. o.).
               
               
                  
                     (5)
                  A Bizottság 792/2009/EK rendelete (2009. augusztus 31.) a közös piacszervezésnek, a közvetlen kifizetések rendszerének, a mezőgazdasági termékek promóciójának, valamint a legkülső régiókra és a kisebb égei-tengeri szigetekre alkalmazandó rendszereknek a végrehajtásával összefüggésben a Bizottsághoz eljuttatandó információk és dokumentumok tagállamok általi továbbítására vonatkozó részletes szabályok megállapításáról (HL L 228., 2009.9.1., 3. o.).
               
               
                  
                     (6)
                  A Bizottság (EU) .../... végrehajtási rendelete (...) az 1307/2013/EU és az 1308/2013/EU európai parlamenti és tanácsi rendeletnek a Bizottsághoz eljuttatandó információk és dokumentumok továbbítása tekintetében történő alkalmazására vonatkozó szabályok megállapításáról, valamint számos bizottsági rendelet módosításáról és hatályon kívül helyezéséről (HL L...).